cyanic-selkie/wikianc huggingface dataset:
Դանա Դիլեյնի
2000-ականներ. Հեռուստատեսություն և «Հուսահատ տնային տնտեսուհիներ»
2001 թվականի աշնանը Դիլեյնին Fox-ի «Փասադենա» սերիալում կատարել է ընտանիքի հոգեպես անկայուն մայրիշխանի դերը։ Քննադատները նրա նորարարական անկեղծության համար հավանել են նրա այս դերը։ Սերիալը ներկայացվել է որպես սև կատակերգություն ։ Շոուն մեկնարկել է եթերի չորս դրվագներից և սեպտեմբերի 11-ի իրադարձություններից անմիջապես հետո։ Հաջորդ տարում նա նկարահանվել Է CBS-ի «Սան Ֆրանցիսկոյի կլինիկա» սերիալում, գլխավոր դերում։ Ֆիլմը բժիշկների մասին է, որոնք անձնական կյանքում կեղտոտ գաղտնիքներ ունեն  ։ Շոուն եթեր է հեռարձակվել չորեքշաբթի օրերին՝ NBC-ի «Օրենք և կարգ» սերիալից անմիջապես հետո, սակայն ալիքը տասնմեկ դրվագ ցուցադրելուց հետո չեղյալ է հայտարարել սերիալի ցուցադրությունը։ Դրանից հետո նա նկարահանվել է անկախ և հեռուստատեսային ֆիլմերում, ինչպիսիք են «Բանտարկյալ» (2002), «Մայրական ուրվական» (2002), «Պտտահողմ» (2003), «Հիշողությունների ժամանակը» (2003) և «Վաճառքի երեխան» (2004) ֆիլմերում ։ Վերադառնալով թատրոն՝ նա խաղացել է մի քանի հայտնի բեմադրություններում, որոնցից է «Ընթրիք ընկերների հետը»։ Քննադատները բարձր են գնահատել 2003 թվականին Շեքսպիրի «Ոչնչից շատ աղմուկ» բեմադրության մեջ նրա կատարումը, որի համար մի քննադատ Դիլեյնիի և դերասան Բիլլի Քեմփբելի դերասանական դուետը նկարագրել է «երջանկություն» բառով ։
2004-2006 թվականներին Դիլեյնին հաճախ էր հանդես գալիս որպես հրավիրված աստղ տարբեր հեռուստատեսային սերիալներում։ Այդպիսի հեռուստասերիալներից են «Օրենք եւ կարգ», «Հատուկ կորպուս», «Բոստոնի իրավաբանները», «Սեքսն այլ քաղաքում» և «Գալակտիկայի Աստղային հածանավը» սերիալները։ 2006 թվականին նա նկարահանվել է NBC-ի «Առևանգվածը» սերիալում։ Քննադատներից մեկը գրել է, որ Դիլեյնին ցույց է տվել իր հերոսի մի քանի բոլորովին տարբեր բնավորությունները այդ շոուում։ Նշել է նաև, որ նա և Հաթոնը (Թիմոթի Հաթոնը, սերիալում խաղընկերը) ավելի լավ կարող են խաղալ առանց բառերի, քան այլ դերասաններ լավ գրված երկխոսություններով ։ Այս շոուն նույնպես փակվել է մեկ եթերաշրջանից հետո։ 2006 թվականին դերասանուհին ներկայացրել է իր «Վիետնամցի բուժքույրերը Դանա Դիլեյնիի հետ» վավերագրական ֆիլմը, որը ստացել է Էմմի մրցանակ։ Ֆիլմում մանրամասն ցուցադրվում էր Վիետնամի ծանր աշխատանք։ 2007 եւ 2009 թվականներին Դիլեյնին նկարահանվել է նաև «Գեղեցիկ կյանք», «Հույսի ճամբար», «Երթուղի 30» և «Բազմակի սարկազմներ» անկախ ֆիլմերում։
2007 թվականին Դիլեյնին խաղացել է ABC-ի «Հուսահատ տնային տնտեսուհիներ» սերիալում, որտեղ մարմնավորել է գաղտնի նոր տնային տնտեսուհու՝ Քեթրին Մեյֆեյրի դերը։ 2004 թվականին սերիալի մեկնարկի պահին դերասանուհուն առաջարկվել է Բրե Վան դե Քեփի դերը։ Դիլեյնին մի քանի անգամ հրաժարվել է այդ դերից՝ պատճառաբանելով, որ նա չի ցանկանում առաջիկա տարիներին «տնային տնտեսուհու» դեր խաղալ։ Սակայն երբ սերիալի հեղինակ Մարկ Չերին 2007 թվականի սկզբին առաջարկել է աստղին մասնակցել սերիալի չորրորդ սեզոնում, դերասանուհին համաձայնվել է   ։ Մոտ երեք տարի Դիլեյնին նկարահանվել է այդ սերիալում, սակայն 2010 թվականի գարնան սկզբին ABC-ն առաջարկել է նրան Մեգան Հանտի դերը «Մարմնի հետաքննություն» նոր հեռուստասերիալում։ Դերասանուհին համաձայնվել է խաղալ այդ դերը։ Նրա մասնակցությամբ վերջին դրվագը թողարկվել է 2010 թվականի գարնանը։ Այնուհետև Դիլեյնին 2012 թվականի գարնանը վերադարձել է սերիալի եզրափակչի ցուցադրությանը ։
2010-ականներ. Հետագա դերեր
2010 թվականի սկզբին Դիլեյնին հյուրընկալվել է Castle-ի երկրորդ եթերաշրջանում, որից հետո ABC-ն որոշել է նրան տալ իր սեփական՝ «Մարմնի հետաքննություն» շոուն ։ 2010 թվականի հոկտեմբերին դերասանուհին Չիկագոյի կինոփառատոնին հանրությանն է ներկայացրել 2007 թվականին նկարահանված «Հարբած նավակ» անկախ ֆիլմը, որտեղ նրա խաղընկերներն էին Մալկովիչն ու Ջոն Գուդմանը։ Ֆիլմն արժանացել է Հանդիսատեսի մրցանակին ։ Դիլեյնին նկարահանվել է նաև 2012 թվականին թողարկված «Ազատ աշխատողներ» ֆիլմում, որտեղ նրա խաղընկերներն էին Ռոբերտ Դե Նիրոն, 50 սենթը և Ֆորեսթ Ուիթակերը  ։
2010 թվականին սկսվել է «Դիակի հետաքննություն» ֆիլմի նկարահանումները, որտեղ Դիլեյնին սկսել է խաղալ փայլուն նյարդավիրաբույժ դոկտոր Մեգան Հանթի դերը, ով դժբախտ պատահարից հետո դառնում է դատաբժշկական փորձագետ ։ Ճակատագրի հեգնանքով, նկարահանումները սկսվելուց մի քանի շաբաթ առաջ դերասանուհին վթարի է ենթարկվում Սանտա Մոնիկայում։ Ավտոբուսը բախվում է նրա մեքենային։ Դանան իր հերոսուհուց շատ ավելի բախտավոր ճակատագրի է արժանանում, միայն վնասվում են նրա մի քանի մատնները։ Դիլեյնին իր կերպարը նկարագրում է որպես «բարդ, խելացի և, իհարկե, դժվար անձնավորություն»։ Առաջին սեզոնը, որը մեկնարկել է 2011 թվականի մարտին, դարձել է 2010-2011 հեռուստատեսային սեզոնի ամենատարածված նորույթը՝ ավելի քան 13 միլիոն հեռուստադիտումով ամենամյա վարկանշային աղյուսակում 13-րդ տեղը զբաղեցնելով ։ Ցուցադրությունը ունեցավ շատ դիտումներ, սակայն 18-49 տարեկանների դիտման ցուցանիշները ցածր էր։ 2013 թվականի մայիսին հեռուստաալիքը երրորդ սեզոնից հետո չեղյալ է հայտարարել հաղորդումը։ Այնուհանդերձ, հետագայում, Եվրոպայում ունեցած հաջողությունների պատճառով, ABC-ն սերիալն առաջարկել է կաբելային ալիքներին ։ 2013 թվականի վերջին ալիքն նորույթների ձախողման պատճառով ուզում էր սերիալը եթեր վերադարձնել, սակայն Դիլեյնին շուտով հայտնել է, որ նախագիծը չի վերադառնա ։
2011 թվականի ապրիլին People ամսագրի աշխարհի ամենագեղեցիկ մարդկանց ցուցակում Դիլեյնին իններորդ հորիզոնականում էր։ 2011 թվականի մայիսին նա հյուրընկալեց և արտադրեց «Հեռուստատեսության արվեստի և գիտությունների ակադեմիայի» ամենամյա մրցանակաբաշխությունը ։
«Մարմնի հետաքննություն» ֆիլմից հետո Դիլեյնին կաբելային հեռուստատեսության նախագիծ է փնտրել։ 2014 թվականի մարտին Amazon ստուդիայի «Աստծո ձեռքը» ֆիլմում նա խաղացել է գլխավոր դեր, որտեղ նրա խաղընկերն էր Ռոն Պերլմանին ։ Այդ ընթացքում նա մեծ դեր է խաղացել «Փարիզիեն» ներկայացման մեջ ։ 2015 թվականին Դիլեյնին ստանձնել է Բիլլի Քրիսթալի կնոջ դերը FX կատակերգական սերիալում՝ այդպիսով 1987 թվականից ի վեր առաջին անգամ վերադառնալով սիթքոմի ժանրին ։ 2015 թվականին Դիլեյնին նկարահանվել է ֆրանսիական «Չկա երկորդ շանս» մինի-սերիալում ։
Անձնական կյանք
Դիլեյնին երբեք ամուսնացած չի եղել և երեխաներ չունի։ 2006 թվականին տված հարցազրույցում 50-ամյա Դիլեյնին ասում էր, որ ինքը անցել է 50 տարվա սահմանը և զգում է, որ պատրաստ է ամուսնանալուն։ Ասել է նաև որ չգիտի, թե ով է լինելու կողակիցը, բայց նա պետք է լինի խելացի, բարի և ունենա հումորի զգացում»։ Դրանից մեկ տարի անց նա հայտարարել է, որ երբեք չի ձգտել ամուսնության ։ 2010 թվականին հարցազրույցներից մեկում Դանան կրկին ցնցել է հանրությանը «Սեքսը 50-ից հետո» հայտարարությամբ ։ Ինչպես աստղն է ասել, նա սիրում է սեքսը 54 տարեկանում, այն տևում է մի քանի ժամ և դերասանուհուն տալիս հոգևոր բավարարվածություն։
2010 թվականին, Դիլեյնիին Prevention ամսագրի նոյեմբերյան համարում տված հարցազրույցում խոսել է բոտեքսի հետ ունեցած իր առաջին և միակ փորձի մասին ։ Այս ընթացակարգի պատճառով աջ աչքը փոքր-ինչ կախ է ընկել մյուսի համեմատ։ Երկար տարիներ նա դեմ է եղել պլաստիկ վիրաբույժների միջամտությանը արտաքին տեսքին և հայտարարել է, որ ցանկանում է բնական ծերանալ։ Նա հաճախ է հասարակության առջև հայտնվում առանց դիմահարդարման և հպարտանում է այդ տարիքում իր տեսքով։ Նա նախընտրում է առողջ սնունդ, ներառյալ բանջարեղեն, տոֆու, ձուկ, թեթև մակարոնեղեն և հաց։ Հատկանշական է, որ «Մարմնի հետաքննություն» ֆիլմում նրա կերպարը՝ Մեգան Հանթը, ով աշխատում է որպես պաթոլոգ, հրաժարվել է երշիկեղենից, ինչպես և դերասանը՝ այն նմանեցնելով մարդու աղիների ։
Բարեգործություն
1996 թվականին «Հույս կա» ֆիլմում նկարահանվելուց հետո, որտեղ դերասանուհին մարմնավորում է անբուժելի հիվանդ կնոջ, Դանան ակտիվ մասնակցություն է ունենում սկլերոդերմայի ուսումնասիրության հետազոտական ​​հիմնադրամի կյանքում։ Նա իր ընկերոջ՝ Շարոն Մոնսկիի հետ միասին օգնում և ֆինանսական աջակցություն է ցուցաբերում հիմնադրամին՝ այս հիվանդության բուժումը գտնելու հարցում ։
Իննսունականներին Դանան ինտերնետում ակտիվորեն քարոզում էր իր գաղափարներն ու համոզմունքները, մասնավորապես, նա մասնակցում էր բազմաթիվ առցանց համաժողովների։ Նրա կայքը և ֆորումը, որտեղ դերասանուհին կիսվում է իր մտքերով երկրպագուների հետ, գործում էր 1996 թվականից։ Դանան երեք անգամ՝ 2001, 2006 և 2009 թվականներին հետազոտությունների համար գումար հայթայթելու համար հայտնվել է Celebrity Jeopardy! հեռուստաշոուում։ Դանան 2002 թվականին ասել է, որ սկլերոդերման շատ դեպքերում զրկում է կանանց ոչ միայն իրենց կյանքից, այլ նաև նրանց ընտանիքից և երեխաներից ։
Դանան հանդիսանում է «Ստեղծագործական կոալիցիա» իրավապաշտպան կազմակերպության տնօրենների խորհրդի անդամ։ 2009 թվականի օգոստոսին նա նշանակվել է կազմակերպության համանախագահ։
Դանան նաև աջակցում է ընտանիքի պլանավորմանը։ Նա 2006 թվականին, Նյու Յորքում մասնակցել է կազմակերպության 90-ամյակի տոնակատարություններին ։ Նաև մասնակցել է մի ծրագրի, որը խթանում էր նույնասեռ մարդկանց ամուսնության իրավունքը ։ Նա եղել է գեյերի և լեսբիների զրպարտության դեմ դաշինքի անդամ ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի պրոդյուսերներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:«Էմմի» մրցանակի դափնեկիրներ
(7848) Բերնասկոնի
(7848) Բերնասկոնի (Bernasconi), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 22-ին Մարկո Կավանյայի և Աուգուստո Տեստայի կողմից Սորմանոյում ։
Միջին հեռավորությունը Արեգակից կազմում է 2,553922 ա. մ., առավելագույնը մոտենում է 2,0537 ա. մ. հեռավորության վրա և հեռանում 3,0541 ա. մ. ։ Արեգակի շուրջ մեկ ամբողջական պտույտ է կատարում 1490,77 երկրային օրվա ընթացքում, իր ուղեծրով շարժվելով միջինում 0,241486 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,15° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Մարկո Կավանյայի կողմից հայտնաբերված աստերոիդներ Կատեգորիա:Աուգուստո Տեստայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մաունթ Ջոն համալսարանի աստղադիտարան
Աստղադիտարանը Նոր Զելանդիայում ամենախոշորն է և պատկանում է Քենթերբերիի համալսարանին ։
Աստղադիտարանը 1963-ից 1969 թվականները ղեկավարել է Ֆրանկ Բեթսոնը, ով էլ մասնակցել է աստղադիտարանի տեղաբաշխման ընտրությանը։ Այժմ աստղադիտարանի ղեկավարն է դոկտոր Կարեն Պոլլարդը ։ Աստղադիտարանի հայտնի աշխատակիցներից են Ալան Գիլմորը և Պամելա Կիլմարտինը։
2012 թվականի հունիսին աստղադիտարանին շրջապատով 430 000 հեկտար տարածքը հայտարարվել է Աորակի Մակնեզիի միջազգային մութ երկնքի արգելոց, որը մեկն է աշխարհում նմանատիպ չորս արգելոցներից ։ Այս տարածքում Բորտլի սանդղակի ցուցանիշը կազմում է 2 ։
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
Կատեգորիա:Աստղադիտարաններ Նոր Զելանդիայում
Ժուան Ժեզուս
Ժուան Ժեզուս (Juan Jesus, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի կազմում։ Խաղում է կենտրոնական և ձախ պաշտպանի դիրքում ։
Ինտերնասիոնալ
Ժեզուսը Ինտերնասիոնալի ակադեմիայի սան է։ Իր պրոֆեսիոնալ դեբյուտը նշեց 2010 թվականի հունվարի 18-ին՝ Լիգա Գաուշուի Իպիրանգա Էրեշինի դեմ խաղում ։ Սերիա A-ում իր առաջին հանդիպումը անցկացրեց մայիսի 16-ին՝ Գոյասի դեմ խաղում ։ Իր առաջին մրցաշրջանում բրազիլացին Ինտերնասիոնալի կազմում հաղթեց Լիբերտադորեսի գավաթը։ 2011 թվականին նվաճեց Ռեկոպա Սուդամերիկանան և Լիգա Գաուշուն։ Ինտերնասիոնալի առաջին թիմի կազմում Ժեզուսը անցկացրեց 42 հանդիպում։
Ինտեր Միլան
2012 թվականի հունվարի 30-ին Ժեզուսը 4 միլիոն եվրոյի դիմաց տեղափոխվեց Ինտեր Միլան ։ Սերիա A-ում իր դեբյուտը նշեց մայիսի 13-ին՝ Լացիոյի դեմ հանդիպման ավելացված ժամանակում փոխարինելով Դիեգո Միլիտոյին ։ 2012-13 մրցաշրջանում Ժեզուսը դարձավ Ինտերի հիմնական կազմի խաղացող՝ 3–5–2 մարտավարությունում խաղալով Վալտեր Սամուելի և Անդրեա Ռանոկիայի հետ։ Եվրոպական առաջնություններում իր առաջին հանդիպումը անցկացրեց 2012 թվականի օգոստոսի 23-ին՝ Եվրոպայի Լիգայի որակավորման փլեյ օֆֆ փուլի Վասլույի դեմ խաղում ։ Իր առաջին գոլը պրոֆեսիոնալ կարիերայում խփեց 2013 թվականի մայիսի 19-ին՝ Ուդինեզեի դեմ խաղում ։ Այս մրցաշրջանում բրազիլացին անցկացրեց 44 հանդիպում, սակայն Ինտերը զբաղեցրեց 9-րդ հորիզոնականը առաջնությունում և չհայտավորվեց Չեմպիոնների Լիգային կամ Եվրոպայի Լիգային ։
Ռոմա
2016 թվականի հուլիսի 14-ին Ժեզուսը 2 միլիոն եվրոյի դիմաց վարձավճարով տեղափոխվեց Ռոմա ։ Իր պաշտոնական դեբյուտը նշեց օգոստոսի 17-ին՝ Չեմպիոնների Լիգայի որակավորման փլեյ օֆֆ փուլի Պորտուի դեմ խաղում ։ Ռոմայի կազմում Սերիա A-ում իր առաջին հանդիպումը անցկացրեց օգոստոսի 20-ին՝ Ուդինեզեի դեմ խաղում ։ 2016-17 մրցաշրջանի կեսից Ռոման 10 միլիոն եվրոյի դիմաց գնեց Ժեզուսի լրիվ տրանսֆերը։ 2018 թվականի ապրիլի 28-ին բրազիլացին հեռացվեց խաղադաշտից Կիևոյի դեմ խաղում՝ կարմիր քարտ ստանալով հանդիպման 58-րդ րոպեին ։ 2017-18 մրցաշրջանում Ժեզուսը անցկացրեց 29 հանդիպում, իսկ Ռոման հասավ Չեմպիոնների Լիգայի կիսաեզրափակիչ , որտեղ սակայն 2 խաղերի արդյունքում պարտվեց Լիվերպուլին  ։
Իր առաջին գոլը Ռոմայի կազմում Ժեզուսը խփեց 2018 թվականի նոյեմբերի 11-ին՝ Սամպդորիայի դեմ խաղում ։
Միջազգային կարիերա
Ժեզուսը ներկայացրել է Բրազիլիան երիտասարդական հավաքականներում։ Բրազիլայի մինչև 20 տարեկանների հավաքականի կազմում նա սկսեց հանդես գալ 2010 թվականի սկզբից։ 2011 թվականին Ժեզուսը մասնակցեց մինչև 20 տարեկանների Հարավային Ամերիկայի առաջնությանը ՝ անցկացնելով իր թիմի բոլոր 8 հանդիպումները և օգնելով Բրազիլիային հաղթել այս առաջնությունը ։ 2011 թվականին նա Մ20 հավաքականի կազմում մասնակցեց նաև աշխարհի առաջնությանը ՝ օգնելով Բրազիլիային նվաճել այս գավաթը ։
Բրազիլիայի ազգային հավաքականի կազմում Ժեզուսը իր դեբյուտը նշեց 2012 թվականի մայիսի 26-ին՝ Դանիայի դեմ խաղում ։ Նա մասնակցեց 2012 թվականի Օլիմպիական խաղերին ՝ օգնելով թիմին հասնել եզրափակիչ, որտեղ սակայն Բրազիլիան 1-2 հաշվով պարտվեց Մեքսիկային ։
Ակումբային
Ինտերնասիոնալ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ինտերնասիոնալի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:2012 թվականի Ամառային օլիմպիական խաղերի արծաթե մեդալակիրներ
Մաթս Հումմելս
Մաթս Հումմելս (Mats Julian Hummels, ), գերմանացի ֆուտբոլիստ։ Տրանսֆերային արժեքը 2014 թ.-ի հուլիսի 10-ի դրությամբ կազմում է 35,000,000€։
Բավարիա Մյունխեն
Մաթս Հումմելսը խաղում է որպես կենտրոնական պաշտպան։ Նա Բավարիա Մյունխենի մարզադպրոցի սան է։ 1995-2005 թթ. հանդես է եկել Մյունխենի Բավարիայում 2005 թ.-ից Հանդես է եկել Մյունխենի Բավարիայի երկրորդ կազմում։ Մասնակցելով 42 հանդիպման՝ խփել է 5 գոլ։
Բորուսիա Դորտմունդ
Իր ցուցադրած լավ խաղի շնորհիվ գրավել ՝ Դորտմունդի Բորուսիայի գլխավոր մարզչի՝Յուրգեն Կլոպի ուշադրությունը։  Դորտմունդի Բորուսիան 2008 թ. համաձայնության է եկել Բավարիա Մյունխենի հետ և Մաթս Հումմելսը տեղափոխվել է Դորտմունդի Բորուսիա։ Հումմելսը Դորտմունդի Բորուսիայի պաշտպանության կենտրոնում շատ լավ է համագործակցում Նեվեն Սուբոտիչի հետ։ Դորտմունդի Բորուսիայի հետ երկու անգամ դարձել է գերմանական Բունդեսլիգայի չեմպիոն։ Նա նաև կարող է խաղալ որպես հենակետային կիսապաշտպան, նրա խաղաոճը նմանեցնում են հայտնի գերմանացի պաշտպան Ֆրանց Բեկենբաուերի հետ։ Գերմանիայի հավաքական սկսել է խաղալ 2010 թվականից, մասնակցել է 2012 թ. Եվրոպայի առաջնությանը, որտեղ Գերմանիայի հավաքականը դարձավ բրոնզե մեդալակիր։ Գերմանիայի հավաքականի կազմում մասնակցել է նաև 2014 թ.-ի ԱԱ-ին, խփել 2 գոլ և դարձել աշխարհի չեմպիոն։
Բավարիա Մյունխեն
2016 թվականի մայիսի 23-ին հնգամյա պայմանագիր է կնքում «Բավարիայի» հետ։
Վիճակագրություն
{|border=1 cellpadding=4 cellspacing=2 style="background: ivory; font-size: 95%; text-align: center; border: 1px #aaaaaa solid; border-collapse: collapse;" !rowspan=2 width=140|Ակումբ !rowspan=2|Մրցաշրջան !colspan=2|Լիգա !colspan=2|Գավաթներ !colspan=2|Եվրագավաթներ !colspan=2|Այլ !colspan=2|Ընդամենը ! Խաղ ! Գոլ ! Խաղ ! Գոլ ! Խաղ ! Գոլ ! Խաղ ! Գոլ ! Խաղ ! Գոլ ! 2 ! 0 ! 0 ! 0 ! Ընդամենը ! 1 ! 0 ! 1 ! 0 ! 0 ! 0 ! 0 ! 0 ! 2 ! 0 ! 13 ! 0 ! 3 ! 0 ! 0 ! 0 ! 0 ! 0 ! 16 ! 0 ! 12 ! 1 ! 1 ! 0 ! 1 ! 0 ! 0 ! 0 ! 14 ! 1 ! 30 ! 5 ! 3 ! 0 ! 0 ! 0 ! 0 ! 0 ! 33 ! 5 ! 32 ! 5 ! 2 ! 0 ! 8 ! 1 ! 0 ! 0 ! 40 ! 6 ! 33 ! 1 ! 6 ! 1 ! 6 ! 1 ! 1 ! 1 ! 46 ! 4 ! 28 ! 1 ! 2 ! 1 ! 11 ! 1 ! 1 ! 0 ! 42 ! 3 ! 23 ! 3 ! 4 ! 0 ! 6 ! 0 ! 1 ! 0 ! 34 ! 2 ! 23 ! 2 ! 1 ! 0 ! 4 ! 0 ! 0 ! 0 ! 27 ! 2
!colspan=2|Ընդամենը ! 17 ! 22 ! 2 ! 34 ! 3 ! 3 ! 0 ! 254 ! 22 !colspan=2|Կարիերայի ընթացքում ! 224 ! 21 ! 22 ! 2 ! 34 ! 3 ! 3 ! 0 ! 312 ! 27
Ձեռքբերումներ
Բորուսիա Դորտմունդ Բավարիա Մյունխեն
Ծանոթագրություններ
Կատեգորիա:Գերմանացի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Դեկտեմբերի 16 ծնունդներ Կատեգորիա:1988 ծնունդներ Կատեգորիա:Ֆուտբոլի պաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Այրոմ Չանու Շարմիլա
Այրոմ Չանու Շարմիլա (Irom Chanu Sharmila,, հայտնի է նաև Երկաթյա լեդի Մանիպուրից (Iron Lady of Manipur) կամ Մենգոուբի (Mengoubi ) անուններով), հնդիկ քաղաքական գործիչ, իրավապաշտպան և բանաստեղծ։ 2000 թվականի նոյեմբերի 5-ին սկսել է հացադուլ, որն ավարտել է 2016 թվականի օգոստոսի 9-ին՝ 16 տարի անց։ 500 շաբաթից ավելի հրաժարվելով սննդից և ջրից, համարվում է աշխարհի ամենաերկար հացադուլ իրականացնողը ։ 2014 թվականի Կանանց միջազգային օրը MSN Poll-ի կողմից հայտարարվել է Հնդկաստանի կանանց դեմքը ։
2014 թվականի երկու քաղաքական կուսակցություններ նրան առաջարկել են մասնակցել ազգային ընտրություններին, բայց Շարմիլան հրաժարվել է։ Դրանից հետո նրան զրկել են ընտրական իրավունքից, քանի որ ըստ օրենքի բանտարկյալները չեն կարող ընտրել  ։ 2014 թվականի օգոստոսի 19-ին դատարանը որոշել է Շարմիլային ազատել պայմանով, որ նա ազատազրկման ուրիշ հիմքեր չի տա։ Նա նորից է ձերբակալվել երկու օր անց՝ 2014 թվականի օգոստոսի 22-ին, նմանատիպ մեղադրանքով ։ Amnesty International կազմակերպությունը Շամիլային խղճի բանտարկյալ է հայտարարել։
Նախապայմաններ
Այրոմ Չանու Շարմիլան ծնվել և մեծացել է Մանիպուրում, Հյուսիսային Հնդկաստանի Յոթ քույր նահանգներից մեկում։ Նահանգը 2005-2015 թվականներին շատ է տուժել քաղաքական բռնություններից, որի ընթացքում մոտ 5500 մարդ է մահացել ։ 1958 թվականին անջատողական ապստամբների դեմ պայքարը արդյունավետ դարձնելու համար Հնդկաստանում զինված ուժերի համար օրենք է ընդունվել (հատուկ իրավասությունների մասին), որը վերաբերում էր միայն յոթ հյուսիսային նահանգներին, և օրենքի պահապաններին թույլատրում էր առանց լիազորագրի ձերբակալել մարդկանց, մահաբեր ուժ գործադրել, եթե կան «հիմնավորված կասկածներ», որ մարդը գործում է պետության դեմ։ Նմանատիպ օրենք գործում է նաև Ջամուում և Քաշմիրիում ։
Շարմիլան այդ ժամանակ մասնակցում էր Մանիպուրում մարդու իրավունքների խախտման դեմ տեղական խաղաղ շարժմանը։ 2000 թվականի նոյեմբերի 2-ին տասը խաղաղ քաղաքացիական անձ գնդակահարվեց ավտոբուսի կանգառում ։ Միջադեպը հայտնի է, որպես «Մալոմի կոտորած» ։ Իրագործողները պետական Assam Rifles զինված միավորման զինվորներն էին  ։ Զոհերի մեջ էին 62-ամյա Լեյսանգբամ Այբեթոմբին (Leisangbam Ibetombi) և 18-ամյա Սինամ Չանդրամանին (Sinam Chandramani), որը 1988 թվականին Ազգային խիզախության մրցանակի (National Bravery Award) դափնեկիրն էր։
Հացադուլ
Շարմիլան Մալոնի միջադեպի ժամանակ 28 տարեկան էր ։ Նա անմիջապես արձագանքել է և սկսել է հացադուլ, պահանջը Հնդկաստանի կառավաությունից մեկն էր՝ զինված ուժերի հատուկ իրավասությունների կասեցում ։ Նա սկսել է իր հացադուլը Մալոմում նոյեմբերի 5-ին և երդվել՝ չուտել, չխմել, չսանրվել ու հայելուն չնայել, քանի դեռ իր պահանջը չի կատարվել ։
Հացադուլն սկսելուց երեք օր անց, Շարմիլան ձերբակալվել է և մեղադրվել ինքնասպանություն կատարելու փորձի մեջ, որը ըստ Հնդկաստանի Քրեական օրենսգրքի անօրինական էր։ Նրա առողջությունը կտրուկ վատացել է և նոյեմբերի 21-ից սկսած նրան հարկադիր սնուցում են սկսել տալ քթին ամրացված խողովակի միջոցով ։
Քանի որ Հնդկաստանի Քրեական օրենսգրքով ինքնասպանության փորձի համար սահմանված է մեկ տարվա ազատազրկում, ապա Շարմիլային պարբերաբար ամեն տարի ազատել են և կրկին ձերբակալել ։
Հացադուլի ավարտ
2016 թվականի հունիսի 26-ին Շարմիլան հայտարարել է, որ իր 2000 թվականից սկսած հացադուլը դադարեցնելու է, քանի որ պայքարի այդ ձև արդյունավետ չէ ։ Նա դադարեցրել է հացադուլը 2016 թվականի օգոստոսի 9-ին և հայտարարել, որ շարունակելու է պայքարը և դրա համար մասնակցելու է Մանիպուրի տեղական իշխանությունների ընտրություններին  ։
Գնահատում և պարգևներ
2007 թվականին Շարմիլան արժանացել է Գունգջու (Gwangju) մարդու իրավունքների մրցանակին, որը տրվում է մարդու իրավունքների, ժողովրդավարության, պրոպագանդայի ու աջակցության գործում ակտիվ ու աչքի ընկած մարդուն կամ մարդկանց խմբին ։ Շարմիլան մրցանակը կիսել է Հնկաստանի հյուսիս-արևելքի մարդու իրավունքների պաշտպանության Ժողովրդական աչալրջության կոմիտե կազմակերպությունից Լենին Ռագհուվանշիի հետ ։
2009 թվականին Մանիպուրում ոչ ուժային պայքարի համար նա արժանացել է Մայիլամմա հիմնադրամի Մայիլամմա մրցանակին ։
2010 թվականին կյանքի ձեռքբերումների համար Շարմիլան արժանացել է Մարդու իրավունքների պաշտպանության ասիական կոմիտեի մրցանակին ։ Մեկ տարի անց նա շահել է Հնդկաստանի պլանավորման և կառավարման ինստիտուտի Ռաբինդրանաթ Թագորի մրցանակը, որը համատեղվում է 5100000 ռուպի դրամական մրցանակի հետ և Սարվա Գունահ Սամպանահ ուսումնական կենտրոնի Խաղաղության և ներդաշնակության մրցանակին ։ 2013 թվականին Amnesty International կազմակերպությունը նրան հայտարարել է «խղճի բանտարկյալ» և ասել է, որ Շարմիլան իր համոզմունքների արտահայտման համար բացառապես խաղաղ միջոցներ է կիրառում Այրոմ Շարմիլայի ազդեցությունը իր հզորությամբ հաճախ համեմատում են ներկայի և անցյալի հայտնի դեմքերի ազդեցությանը. ։
Շարմիլայի կյանքի հիման վրա ստեղծված գործեր
Deepti Priya Mehrotra's Burning Bright՝ Այրոմ Շարմիլան և խաղաղության պայքարը Մանիպուրում, Շարմիլայի կյանքի մանրամասները և նրա հացադուլի քաղաքական արմատները
«Երկաթյա Այրոմը» (Iron Irom)՝ երկու ճանապարհորդություն, «Որտեղ է աննորմալ նորմալը» (2012, Միննի Վաիդի և Թավենջամ Բիջոյկումար Սինքխի հետ)
Թատերական նկարիչ Ս․ Բ․Օջասը Պունից, կատարել է Այրոմ Շարմիլայի կյանքի և պայքարի մանրամասների վրա հիմնված «Վերցրեք ջահը» (Le Mashale ), մոնոներկայացումը։ Այս ներկայացումը Մեյրա Փայիբիի «Ջահերով կանայք» դրամայի փոխակերպումն է։ Ներկայացումը կատարվել է Հնկաստանի մի քանի նահանգներում ։
Արտաքին հղումներ
Կատեգորիա:Հնդիկ բանաստեղծներ Կատեգորիա:Հնդկաստանի քաղաքական գործիչներ Կատեգորիա:Հնդկաստանի իրավապաշտպաններ Կատեգորիա:Հնդիկ կին ակտիվիստներ Կատեգորիա:Հնդիկ կին լրագրողներ
Ծաղիկ (անձնանուն)
Ծաղիկ, հայկական իգական և արական անուն։ Առաջացել է հայերեն ծաղիկ բառից։ Անվանը համապատասխանում են թուրքերեն իգական Չիչաֆ և Ֆլորա անձնանունները ։
Ծանոթագրություններ
Կատեգորիա:Հայկական իգական անձնանուններ Կատեգորիա:Հայկական արական անձնանուններ
Աստերոիդների ցանկ (246601-246700)
Աստերոիդների ցանկ (246501-246600) * Աստերոիդների ցանկ * Աստերոիդների ցանկ (246701-246800)
Մայիսյան ապստամբություն (1920)
Նախադրյալներ
Ռուսաստանում Հոկտեմբերյան Սոցիալիստական հեղափոխության հաղթանակից հետո Անդրկովկասում ստեղծված ներքին ու արտաքին բարդ իրապայմաններում ստեղծվեց Հայաստանի հանրապետություն։ Հայաստանում իշխանությունն անցավ Դաշնակցություն կուսակցությանը։ Սկսել էին ազգամիջյան ընդհարումներ, և սովից ու համաճարակներից կոտորվող արևմտահայ գաղթականների հոծ բազմություն գաղթել էին հանրապետության տարածք։
Բոլշևիկների Մայիսյան խռովությունը, որը նրանք հետագայում անվանեցին Մայիսյան ապստամբություն, 1920 թվականի մայիսին կոմունիստական կուսակցության զինված ելույթն էր Հայաստանի առաջին հանրապետության ժողովրդավարական կարգերի դեմ։ Կազմակերպել և ղեկավարել է Հայաստանի կոմունիստական կուսակցությունը, Հայաստանի թուրք-թաթարական խմբավորումները, բոլշևիկյան Ռուսաստանի, մուսավաթական Ադրբեջանի և վերջինիս ավագ «եղբայր» և հովանավոր քեմալական Թուրքիայի աջակցությամբ։ Նպատակն էր տապալել դաշնակցականների իշխանությունը և երկրում հաստատել խորհրդային կարգեր։ Մայիսյան խռովությունը զգալի հարված էր Հայաստանի Առաջին Հանրապետության հասարակական–քաղաքական կարգերին և ռազմական անվտանգությանը։ Այն զգալիորեն նպաստեց հետագայում Հայաստանի Առաջին Հանրապետության դեմ ռուս–թուրքական համատեղ ագրեսիայի հաղթանակին։
Ռուս–թուրքական դավադրության մաս կազմող «Մայիսյան ապստամբություն» կոչեցյալ հակապետական, հակաժողովրդավարական, հակահայկական, հակաազգային այդ խռովությունը ճնշվեց հիմնականում Հայոց բանակի կողմից։ Ապստամբության պարտության հիմնական պատճառն այն էր, որ ապստամբության ելած բոլշևիկները աջակցություն չստացան Հայաստանի ժողովրդի կողմից։ Բոլշևիկ ղեկավարները հույս էին դրել դրսի՝ հիմնականում Կարմիր բանակի օժանդակության վրա, այն ինչը տեղի չունեցավ։ Իսկ այլ պատճառներից կարելի է թվարկել ապստամբության անկազմակերպ լինելը, որն անջատ ընթացք ունեցավ, առանց միասնական ղեկավարության։
Ճնշվելով հանդերձ, այս ապստամբությունը սասանեց Հայաստանի կառավարության դիրքերը և լրջորեն թուլացրեց Հայոց բանակի մարտունակությունը։
Կազմակերպում
ՌԿ(բ)Կ Կենտկոմի ու Կովկասյան երկրային կոմիտեի ղեկավարությամբ և օգնությամբ 1919 թվականի ամռանը կազմակերպորեն ամրապնդվեցին Հայաստանի կոմունիստական կազմակերպությունները, որոնց միավորման գործում մեծ դեր խաղացին նրանց 1919 թվականի սեպտեմբերյան խորհըրդակցությունը և 1920 թվականի հունվարյան կոնֆերանսը։ Ընտրվեց Հայաստանի կոմունիստական կազմակերպությունները միավորող օրգան՝ ՌԿ(բ)Կ Հայաստանի կոմիտե (Արմենկոմ), որի կազմում ընդգրկվեցին Ս. Ալավերդյանը, Սարգիս Կասյանը, Ա. Մռավյանը, Դ. Շահվերդյանը, Հ. Կոստանյանը, Ղուկաս Ղուկասյանը, Ա. Նուրիջանյանը, Դ. Տեր-Սիմոնյանը, Ա. Գոգունցը, Ա. Մելքոնյանը, Ս. Մարտիկյանը և ուրիշներ։
Տեղերում (Ալեքսանդրապոլ, Երևան, Կարս, Սարիղամիշ, Նոր Բայազետ, Ղազախ-Դիլիջան, Զանգեզուրի գավառ և այլն) աշխուժացավ կուսակցական կազմակերպությունների գործունեությունը։ Դրանց աշխատանքները ղեկավարում էին Բ. Ղարիբջանյանը, Ս. Ալավերդյանը, Ղուկաս Ղուկասյանը, Հ. Սարուխանյանը, Բ. Բատիկյանը, Ե. Մկրտումյանը, Հ. Կամարին, Բ. Հարությունյանը և ուրիշներ։ Հատկապես զգալի էր Ալեքսանդրապոլի բոլշևիկյան ընդհատակյա կոմիտեի աշխատանքը (ղեկավար՝ Բ. Ղարիբջանյան)։ Կոմիտեն կենդանի կապ էր հաստատել Շիրակի ավազանի Քյավթառլու, Ղուլիջան, Փոքր Պարնի, Նորաշեն և այլ գյուղերի կոմբջիջների հետ։ Երիտասարդության շրջանում մեծ աշխատանք էր ծավալել 1919 թվականի գարնանը ստեղծված Կոմունիստական երիտասարդական «Սպարտակ» միությունը (ղեկավարներ՝ Ղուկաս Ղուկասյան, Ա. Բուդաղյան, Աղասի Խանջյան)։
1920 թվականի հունվարին Հայաստանի բոլշևիկյան կազմակերպությունների խորհրդաժողովը որոշեց արտաքին ու ներքին նպաստավոր պայմանների դեպքում ապստամբել և գրավել իշխանությունը։ Նրանք այդպիսի նպաստավոր իրադարձություն համարեցին 1920 թվականի ապրիլի վերջին (28-ին) Ադրբեջանի խորհրդայնացումը՝ Ռուսաստանի 11-րդ Կարմիր բանակի կողմից։ Ապստամբությունը ղեկավարելու համար ստեղծվեց Հայաստանի ռազմահեղափոխական կոմիտե (ՀՌՀԿ)։
Ապստամբությունը
1920 թվականի մայիսմեկյան ցույցերն ու միտինգները, որոնց կազմակերպիչն ու ղեկավարը ՌԿ(բ)Կ Արմենկոմն էր, առաջին գործնական քայլերն էին Հայաստանի ռազմահեղափոխական կոմիտե (ՀՌՀԿ)։ Ապստամբների կողմն անցան հեղափոխական գաղափարներով տարված զինվորականության մի մասը և «Վարդան զորավար» զրահագնացքը։ Վերջինիս հրամանատար կապիտան Սարգիս Մուսայելյանը նշանակվեց ապստամբական ուժերի ղեկավար։
Մայիսի 10-ին ՀՌՀԿ-ն Ալեքսանդրապոլում իշխանությունը վերցրեց իր ձեռքը, սակայն անվճռական գտնվեց, և մի քանի օր անց կառավարական ուժերը Սեպուհի (Արշակ Ներսիսյան) հրամանատարությամբ ստիպեցին ապստամբներին անձնատուր լինել։
Ապստամբական թույլ բռնկումներ եղան նաև Կարսում, Սարիղամիշում, Նոր Բայազետում, Ղազախ-Շամշադինում և այլուր։ Այդ ելույթները նույնպես հեշտությամբ ճնշվեցին։
Պարտության պատճառները
Մայիսյան ապստամբությունը ճնշվեց հիմնականում Հայոց բանակի կողմից։ Ապստամբության պարտության հիմնական պատճառը հանդիսանում էր նրանում որ ապստամբության ելած բոլշևիկները բավարար աջակցություն չստացան Հայաստանի ժողովրդի կողմից։ Բոլշևիկ ղեկավարները հույս էին դրել դրսի՝ հիմնականում Կարմիր բանակի օժանդակության վրա, այն ինչը տեղի չունեցավ։ Իսկ այլ պատճառներից կարելի է թվարկել ապստամբության անկազմակերպ լինելը, որն անջատ ընթացք ունեցավ, առանց միասնական ղեկավարության։
Ճնշվելով հանդերձ, այս ապստամբությունը սասանեց Հայաստանի կառավարության դիրքերը և լրջորեն թուլացրեց Հայոց բանակի մարտունակությունը ։
Պատասխան քայլեր
Այս դեպքերը Հայաստանի իշխանությունների մոտ լուրջ անհանգստություն առաջացրին։ Պետության համար ստեղծվեց վտանգավոր դրություն։ Քաղաքական ճգնաժամը հաղթահարելու համար որոշվեց ստեղծել ուժեղ ձեռքի կառավարություն։ Մայիսի 5-ին հրաժարական տվեց Ալեքսանդր Խատիսյանի կառավարությունը, և նրա փոխարեն կազմվեց այսպես կոչված Բյուրո-կառավարություն՝ Դաշնակցության ղեկավար մարմնի անդամներից։ Վարչապետ նշանակվեց Համազասպ Օհանջանյանը։ Նորաստեղծ կառավարությունը ձեռնարկեց մի շարք արտակարգ միջոցառումներ։ Արգելվեցին գործադուլները և ցույցերը։ Հիմնվեցին արտակարգ դատարաններ, սահմանվեց մահապատիժ և այլն։
Ապստամբության տասնյակ մասնակից ակտիվիստներ բանտարկվեցին։ Կասեցվեց Հայաստանի կոմունիստական (բոլշևիկյան) կուսակցության գործունեությունը։ Բոլշևիկների մի մասն անցավ ընդհատակ, իսկ մյուս մասը հեռացավ Ադրբեջան, որպեսզի այնտեղից նախապատրաստեր իշխանությունը գրավելու նոր գործողություններ։ Գնդակահարվեցին ապստամբության ղեկավարներ Ստեփան Ալավերդյանը, Սարգիս Մուսայելյանը, Բագրատ Ղարիբջանյանը, Հովհաննես Սարուխանյանը, Եգոր Սևյանը, Ք. Մկրտչյանը, Ե. Մկրտումյանը, Բ. Բատիկյանը, Բ. Հարությունյանը և ուրիշներ։
Ծանոթագրություններ
Կատեգորիա:Հայաստանի առաջին հանրապետություն Կատեգորիա:1920 Հայաստանում
Օսա դե Մոնտիել
Օսա դե Մոնտիել(Ossa de Montiel), բնակավայր և մունիցիպալիտետ Իսպանիայում։ Գտնվում է Ալբասետե պրովինցիայի, Կաստիլիա-Լա Մանչա ինքնավար համայնքի կազմում։ Մունիցիպալիտետը գտնվում է Սիեռա դե Ալկարաս ի Կամպո դե Մոնտել շրջանում։ Տարածքը՝ 243,71 կմ²։ Բնակչությունը 2 666 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 85 կմ։
Արտաքին հղումներ
Կատեգորիա:Ալբասետե պրովինցիայի բնակավայրեր Կատեգորիա:Իսպանիայի բնակավայրեր
Կումայրի (գետ)
Կումայրի, Գյումրի, Քեթի, գետ Հայաստանի Շիրակի մարզում, Ախուրյանի ձախ վտակը։ Սկիզբ է առնում Շիրակի լեռնաշղթայի հարավային լանջերից՝ 2040 մ բարձրությունից։ Երկարությունը 21 կմ է, ջրհավաք ավազանը՝ 43 կմ²։ Սնումը խառն է, վարարումը՝ ապրիլ-մայիսին։ Տարեկան միջին ծախսը 0,16 մ³/վ է (Մայիսյան գյուղ)։ Ջրերն օգտագործվում են ոռոգման նպատակով ։
Ծանոթագրություններ
Կատեգորիա:Շիրակի մարզի գետեր Կատեգորիա:Ախուրյան գետի վտակներ
Գուլյայպոլե (գյուղ, Գլոբինոյի շրջան)
Գուլյայպոլե (Гуляйполе), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Գուլյայպոլե գյուղում բնակվում էր 19 մարդ։ Բնակավայրը զբաղեցնում է 0,139 կմ² տարածք։ Բնակչության խտությունը կազմում էր 136,69 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (65301-65400)
Աստերոիդների ցանկ (65201-65300) * Աստերոիդների ցանկ * Աստերոիդների ցանկ (65401-65500)
Ֆնդըխ
Ֆնդըխ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ծաղկանց
Ծաղկանց, հայկական անուն։ Առաջացել է հայերեն ծաղիկ բառի հոգնակի սեռականից։ Հիշատակվել է 2 անգամ ։
Ծանոթագրություններ
Կատեգորիա:Անհայտ սեռի հայկական անձնանուններ
Ճշմարտությունը թվերի՞ մեջ է։ Ամեն ինչ Վիքիպեդիայի մասին
Ճշմարտությունը թվերի՞ մեջ է։ Ամեն ինչ Վիքիպեդիայի մասին  (Truth in Numbers? Everything, According to Wikipedia), ամերիկյան վավերագրական ֆիլմ, որը ներկայացնում է Վիքիպեդիա օնլայն հանրագիտարանի պատմությունն ու նրա մշակութային ազդեցությունը։ Ֆիլմը փորձում է պատասխանել այն հարցին՝ արդյոք բոլոր ֆիզիկական անձանց, թե միայն մասնագետներին ու փորձագետներին պետք է վստահել հանրագիտարանի խմբագրումը։ Ֆիլմում պատմվում է Վիքիպեդիայի պատմության ու այնտեղ տիրող իրավիճակի մասին, տրվում եմ մեկնաբանություններ Վիքիպեդիայի հիմնադիրներ Ջիմմի Ուելսի և Լարի Սանգերի կողմից։ Ֆիլմում մեկնաբանի դերում հանդես են գալիս այնպիսի անհատներ, ինչպիսիք են Հովարդ Զինը, Լեոնարդ Դոունին The Washington Post-ից, Բոբ Շիֆերը CBS News-ից, Բրիտանիկա հանրագիտարանի նախկին ղեկավար Ռոբերտ Մաքհենրին և Կենտրոնական հետախուզական վարչության նախկին տնօրեն Ռոբերտ Ջեյմս Վուլսին։ Վավերագրական ֆիլմում քննարկվում են նախադեպեր, որոնք ցույց են տալիս Վիքիպեդիայի բացասական կողմը, այդ թվում նաև Essjay-ի և Սայգենտալերի հետ կապված սկանդալները։
Վավերագրական ֆիլմի ստեղծման գաղափարը բարձրաձայնել է ֆիլմի պրոդյուսեր Մայքլ Ֆերիս Գիբսոնը, որը հայտնի է իր 24 Hours on Craigslist աշխատանքով։ Գիբսոնը կապ է հաստատել Նիք Հիլի հետ ու ֆինանսավորել նրա ճանապարհորդությունները Ջիմմի Ուելսի հետ։ Նկարահանումներն սկսվել են 2006 թվականի օգոստոսին՝ Վիքիմանիա-2006-ի ընթացքում։ Հիլն ու Ուելսը ճանապարհորդել են Չինաստանում, Ինդոնեզիայում, Հնդկաստանում, Հարավաֆրիկյան Հանրապետությունում, Ավստրալիայում ու Եվրոպայում, որպեսզի Վիքիպեդիայի մասնակիցներից հարցազրույց վերցնեն վավերագրական ֆիլմի համար։ Սքոթ Գլոսերմանը պայմանագիր է ստորագրել ֆիլմի վերաբերյալ և կապ հաստատել նրա ստեղծողների հետ՝ նպատակ ունենալով ապահովել նախագծի ստեղծագործական ուղղվածությունը։ Ֆիլմի ստեղծողները իրենց ջանքերն ուղղել են պատասխանելու այն հարցին, թե ինչպես է Վիքիպեդիան ներկայացնում ճշմարտությունը։
Ֆիլմի բովանդակություն
Ֆիլմում ներկայացվում է նաև Վիքիպեդիայի հիմնադիրներից մեկի՝ Ջիմմի Ուելսի կենսագրությունը ։ Ուելսը ֆիլմում հայտնվում է հնդիկ ընթերցողի հետ զրուցելիս, որը մատնացույց է անում անճշտություն հինդի լեզվով Վիքիպեդիայի հոդվածներից մեկում ։ Ուելսը պատասխանում է․ «Այդ դեպքում փոխեք այն»։ Նա ընթերցողին ցույց է տալիս, թե ինչպես սեղմել «Խմբագրել» կոճակը Վիքիպեդիայում։ Վիքիպեդիայի համահիմնադիր Լարի Սանգերը նույնպես հայտնվում է ֆիլմում՝ քննադատելով Վիքիպեդիայում սովորական խմբագիրների ու մասնագետների միջև եղած հավասարությունը ։
Արտաքին հղումներ
Կատեգորիա:Ամերիկյան վավերագրական ֆիլմեր Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր
Կուրսել (Ծովափնյա Շարանտի գավառ)
Կուրսել (Courcelles), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։
Բնակչություն
Համայնքի բնակչությունը 2010 թվականին կազմում էր 294 մարդ։
Արտաքին հղումներ
Կատեգորիա:Ֆրանսիայի համայնքներ
Վինա
Վինա, գյուղ Արևելյան Հայաստանում, Ղարաղաղ գավառի Մնճվան գավառակում։ 20-րդ դարի սկզբին ուներ 134 (24 տուն) հայ բնակիչ։ Զբաղվում Էին հացահատիկի մշակությամբ, այգեգործությամբ, անասնապահությամբ, արհեստներով։ Գյուղում կար եկեղեցի։ Բնակիչները 1918 թվականի թուրքական ներխուժման ժամանակ հեռացել են Իրանի խորքերը, հետագայում ներգաղթել Խորհրդային Հայաստան։
Կատեգորիա:Արևելյան Հայաստանի գյուղեր
Լիպչա
Լիպչա (Липча), գյուղ Ուկրաինայի Անդրկարպատյան մարզի Խուստի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Ռուսուդան Գոլեթիանի
Ռուսուդան Գոլեթիանի (რუსუდან გოლეთიანი, Rusudan Goletiani, ), ազգությամբ վրացի ամերիկացի շախմատիստ, կանանց գրոսմայստեր (1999),  միջազգային վարպետ (2009)։
Կենսագրություն
1990 թվականին ԽՍՀՄ 12 տարեկան աղջիկների շախմատի առաջնությունում հաղթող է ճանաչվել։ Հաղթող է ճանաչվել նաև Վրաստանի մինչև 12 տարեկան աղջիկների շախմատի առաջնությունում։ Տարբեր տարիքային խմբերում բազմիցս ներկայացրել է Վրաստանը շախմատի Եվրոպայի և աշխարհի պատանեկան առաջնություններում։ Աշխարհի պատանեկան առաջնությունում 1994, 1995 և 1997 թվականներին նվաճել է ոսկի մեդալներ, իսկ Եվրոպայի 1998 թվականի երիտասարդական առաջնությունում՝ արծաթե մեդալ։
Նոկաուտ համակարգով մասնակցել է կանանց շախմատի աշխարհի առաջնություններին․ 2000 թվականին Նյու Դելիում կայացած մրցաշարի առաջին շրջանում պարտվել է Նանա Իոսելիանիին, 2004 թվականին Էլիստայում՝ Կորինա Պեպտանին ։
2003 թվականին Սան Քրիստոբալում հաղթող է ճանաչվել Ամերիկայի կանանց շախմատի մայրցամաքային առաջնությունում, իսկ 2005 թվականին այդ մրցաշարում զբաղեցրել է երկրորդ տեղը։
ԱՄՆ-ի կանանց շախմատի առաջնությունում նա նվաճել է երեք մեդա՝ ոսկե (2005), արծաթ (2006) և բրոնզ (2012)։
Ներկայացրել է ԱՄՆ-ի շախմատի հավաքականը խոշոր թիմային մրցաշարերում։
Մասնակցել է 2006, 2008 և 2012 թվականների Շախմատային օլիմպիադաներին։ 2008 թվականին թիմային պայքարում արժանացել է բրոնզե մեդալի։ Նույն մրցաշարում անհատական մրցումներում արժանացել է արծաթե մեդալի։
2009 թվականին մասնակցել է շախմատի կանանց աշխարհի թիմային առաջնությանը։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Ամերիկացի շախմատիստներ
Թմրանյութ (ֆիլմ)
Թմրանյութ (Dope), 2015 թվականին ռեժիսոր Ռիկ Ֆամույֆայի կողմից նկարահանված ամերիկյան ֆիլմ։ Ֆիլմի պրեմիերան կայացել է Սանդենսի կինոփառատոնում, 2015 թվականին ։
Սյուժե
Դեռահաս Մալքոլմը, որն ապրում է Կալիֆոռնիայի Ինգլվուդ թաղամասի անապահով վայրերից մեկում, երազում է սովորել Հարվարդում։ Երեկույթներից մեկի ժամանակ նրա պայուսակում պատահաբար թմրանյութ են հայտնաբերում, և նրա կյանքում խնդիրներ են առաջանում։
Նովո-Պոկրովսկոե (գյուղ, Կոլոմենսկի շրջան)
Բնակչությունը 2005 թվականին գրանցված տվյալներով կազմում էր 48 մարդ։
Մ.թ.ա. 889
Դեպքեր
Եգիպտոսի արքայազն Տակելոտ I-ը ստանում է արքայի պաշտոն, շարունակելով իր հորը՝ Օսոկրոն I-ին։
Բիստրուխա (Ներիցայի վտակ)
Բիստրուխա (Быструха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ներիցա գետի ձախ ափին՝ 165 կմ հեռավորության վրա։ Գետի երկարությունը կազմում է 19 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազանների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Օյ Կեր Յու
Օյ Կեր Յու (Ой-Керь-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հին գետի ձախ ափին՝ 21 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նիկոլայ Սլավյանով (հիդրոերկրաբան)
Նիկոլայ Նիկոլաևիչ Սլավյանով (Николай Николаевич Славянов, ), խորհրդային հիդրոերկրաբան, ԽՍՀՄ ԳԱ թղթանդամ (1946)։
Նիկոլայ Գ․ Սլավյանովի որդին։
Ավարտել է Լենինգրադի լեռնային ինստիտուտը (1908)։ Մինչև 1933 թվականն աշխատել է երկրաբանական կոմիտեում, 1933—1946 թվականները՝ ԽՍՀՄ ԳԱ երկրաբանական գիտությունների ինստիտուտում, 1947—1956 թվականներին եղել է ԳԱ Ֆեոդոր Սլավարենսկու անվան հիդրոերկրաբանական պրոբլեմների լաբորատորիայի տնօրեն։
Հիմնական աշխատությունները վերաբերել են ԽՍՀՄ (Կովկաս, Ալթայ, Տյան Շան և այլն) հանքային ջրերի, դրանց քիմիական կազմության ուսումնասիրությանը և դասակարգմանը։ Պարգևատրվել է Լենինի և Աշխատանքային կարմիր դրոշի շքանշաններով։
Կատեգորիա:Խորհրդային երկրաբաններ Կատեգորիա:ԽՍՀՄ ԳԱ թղթակից անդամներ Կատեգորիա:Լենինի շքանշանի ասպետներ
Էրիկ Դաման
Էրիկ Դաման (Erik Dammann, ), նորվեգացի գրող, հակագլոբալիստ և էկոլոգ։ Հիմնադրել է «Ապագան մեր ձեռքերում է» (Framtiden i våre hender) շարժումը։
Կենսագրություն և ստեղծագործական կյանք
Էրիկ Դամանը ծնվել է Նորվեգիայի մայրաքաղաք Օսլոյում 1931 թվականի մայիսի 9-ին։ Բարձրագույն կրթություն է ստացել գովազդային տեխնոլոգիաների բնագավառում։ Նրա «Ապագան մեր ձեռքերում է» ստեղծագործությունը ալեկոծել է ողջ հասարակությանը։ Այստեղ գրողը արծարծել է քաղաքակրթության տարածման հեռանկարները։ Ոգեշնչվելով այդ գրքի շռնդալից հաջողություններով, Էրիկ Դամանը 1974 թվականին նախաձեռնել է հասարակական մի շարժում, որը գրքի անունն էր կրում, այն է ՝ «Ապագան մեր ձեռքերում է»։ Այս միջազգային կազմակերպությունը գոյություն ունի ցայսօր էլ։ Շարժման մեջ ընդգրկվածների թիվն այսօր հասնում է ավելի քանի քսան հազարի ։ Իսկ ամբողջ աշխարհում երեսուն գործընկեր կազմակերպություններ կան։
Էրիկ Դամանը հայտնի է նաև Սամոա կղզում ապրելու շնորհիվ։ Վերջինս մանրամասնորեն նկարագրված է իր կողմից «Չորս երեխաների հետ խրճիթում» (With four children in a palm hut, 1968) գրքում։ Էրիկ Դամանը ևս երկու հասարակական շարժումների նախաձեռնող է համարվում։ Դրանք են՝ «Project Alternative Future» և «Forum for System Debate»:
«Ժամանակից և տարածությունից դուրս» (Behind time and space, 1987) գիրքը համարվել է իր ժամանակի Նորվեգիայի առաջին նյու էյջ փիլիսոփայական աշխատանքը։
1982 թվականին Էրիկ Դամանը արժանանում է «Ճիշտ կենսակերպի համար» (The Right Livelihood Award). ի դեպ, այս մրցանակը համարում են Նոբելյան մրցանակի այլընտրանքային տարատեսակը ։ Մրցանակը շնորհելիս ասվում էր. «Արևմտյան կենսակերպի և արժեքների դեմ մարտահրավերի, առավել պատասխանատու հարաբերություններ շրջակա միջավայրի հետ և երրորդ աշխարհի պայքարի համար» ։
1988 թվականից սկսած Էրիկ Դամանը պետության կողմից ցմահ ստանում կենսաթոշակ։
Ստեղծագործություններ
Էրիկ Դամանի գրքերը թարգմանվել են աշխարհի ավելի քան ինը լեզուներով։
Արտաքին հղումներ
Կատեգորիա:Նորվեգացի գրողներ Կատեգորիա:Բնապահպաններ
ՀՀ կրթության պատմություն
ՀՀ կրթության պատմությունը։ Մինչև հայոց գրերի և հայալեզու դպրոցների ստեղծումը Հայաստանում գործել են հունական, մասամբ նաև ասորական ուսուցմամբ դպրոցներ։ Դրանք ազգային դպրոցներ չէին, բայց նպաստել են հայ դպրության զարգացմանը։
Կրթությունը հնագույն ժամանակներից մինչև 19-րդ դարը
Հայոց դպրոցի բուն պատմությունն սկսվել է հայոց գրերի ստեղծումով (405), որից անմիջապես հետո Մեսրոպ Մաշտոցը Սահակ Պարթևի աջակցությամբ ձեռնամուխ է եղել կրթատների բացմանը։ Առաջին դպրոցը (վարդապետարան) բացել է Վաղարշապատում (գոյատևել է մինչև 51 թվականը), այնուհետև դպրոցներ է հիմնել Հայաստանի այլ վայրերում, այդ թվում՝ Արցախում, առաջինը՝ Ամարասում։ Մեսրոպյան դպրոցներում դասավանդվել են հայոց լեզու, երգ, երաժշտություն, գրչության արվեստ և այլն։ Խոշոր դպրոցները միաժամանակ եղել են գրչության կենտրոններ, ունեցել են ձեռագրատներ։ Գործել են նաև որոշակի թեքումով (գրիչների, թարգմանիչների) դպրոցներ։
Դպրոցներում նախապես դասավանդվել են Սուրբ Գիրքը, վարքաբանություն և եռյակ գիտությունները (քերականություն, ճարտասանություն, դիալեկտիկա), ապա նաև աստղաբաշխություն, բարոյագիտություն, թվաբանություն և այլն։ Ավելի ուշ Դավիթ Անհաղթը (5-րդ դարում) առաջարկել է քառյակ գիտությունների (թվաբանություն, երկրաչափություն, աստղագիտություն և երաժշտություն) ուսուցում բարձր տիպի դպրոցներում։ Այն իրականացրել է Անանիա Շիրակացին (7-րդ դարում)՝ ստեղծելով հայ աշխարհիկ առաջին գիտական դասագիրքը՝ «Քննիկոնը» (ընդգրկված էին «Յոթ ազատ արվեստները»)։ 8-9-րդ դարերում վերելք են ապրել Սյունյաց դպրոցը, Գեղարքունիքի գավառի Մաքենյաց ուխտը և այլն։
19-րդ դարի և 20-րդ դարի սկզբի կրթություն
19-րդ դարի և 20-րդ դարի սկզբի կրթությունը ճակատագրի բերումով 2 հատվածի բաժանված Հայաստանում հայ ժողովուրդն ստիպված իր մշակույթը զարգացրել է հասարակաքաղաքական տարբեր պայմաններում։ Արևելյան Հայաստանի միացումը Ռուսաստանին հնարավորություններ է ստեղծել, որ հայկական մշակույթն ավելի սերտորեն առնչվի ռուսների հետ։ Արևմտահայ հատվածն ավելի շատ կրել է եվրոպական, հատկապես՝ ֆրանսական մշակույթի ազդեցությունը։ Հայ ժողովրդի մի խոշոր հատված, ապրելով աշխարհի տարբեր երկըրներում և կրելով նրանց մշակութների ազդեցությունները, նույնպես ստեղծել է մշակութային մնայուն արժեքներ։ 19-րդ դարասկզբի հայ առաջավոր կրթօջախներից էին Մոսկվայի Լազարյան ճեմարանը (1815-1921), Աստրախանի Աղաբաբյան (1810, 20-րդ դարի սկզբին վերածվել է գիմնազիայի, 1918 թվականին՝ հայկական աշխարհիկ դպրոցի) և Թիֆլիսի Ներսիսյան (1824- 1925) դպրոցները, Վենետիկի Մուրատ- Ռափայելյան և Ձմյուռնիայի Մեսրոպյան վարժարանները։ Արևելահայ կրթական գործում կարևոր էր Թիֆլիսի Ներսիսյան դպրոցի դերը։ Նրա շրջանավարտները մեծապես նպաստել են հայ գրականության, հրապարակախոսության, թատրոնի, գեղանկարչության, երաժշտության զարգացմանը։
Կատեգորիա:Կրթությունը Հայաստանում
Սաբայիլյան ամրոց
Սաբայիլյան ամրոցը (Bayıl qalası), կառույց, որը գտնվում է Բայիլյան ծովածոցի ափին (Բաքու, Ադրբեջան)։ Հետագայում կոչվել է նաև Սաբայիլյան ամրոց, Շահրի Սաբա, Շահրի Նայ, ստորջրյա քաղաք, բայիլյան քարեր, քարվանսարա և այլն։
Պատմություն
Ամրոցը կառուցել է Ֆարիբուս III շիրվանշահի կողմից 1234 թվականին։ Ըստ լեգենդի՝ մինչև վերջերս ամրոցը ամբողջովին ջրի տակ է եղել և ափից գտնվել 350 մետր հեռավորության վրա։ Ուղղանկյունաձև սալաքարերի չափերը 70×25-50 սմ են, որոնք հայտնաբերվել են 1939 թվականին՝ հնագիտական արշավախմբի կողմից։
2000-ականների վերջերին, ջրի իջեցումների շնորհիվ, ի հայտ է գալիս ամրոցի վերին հատվածը։ Հնագետներին հատկապես հետաքրքրեց ամրոցի ֆրիզի մի մասը, որը ցուցադրվեց «Շիրվանշահերի ամրոցի» թանգարանում։ Ծովի հատակում հայտնաբերվել են շուրջ 706 սալաքարեր` կենդանիների, բույսերի պատկերներով, ինչպես նաև արաբական տառեր։ Գտնվել են 12 դիմանկարներ, որտեղ ներկայացված են տվյալ ժամանակաշրջանի հայտնի անձիք։ Քարերից մեկին պատկերված է Շիրվանշահը, ում օրոք էլ կառուցվել է ամրոցը ։
Ճարտարապետություն
Ամրոցը կառուցվել է ճարտարապետ Զեյնադին իբն Աբու Ռաշիդ Շիրվանի նախագծով։ Կառույցը հյուսիսից հարավ ուժեղ ձգվածություն ունեցող անկանոն քառանկյան տեսք ունի՝ 180 մետր երկարությամբ և 40 մետր լայնությամբ։ Այդ ձևը համապատասխանում է կղզու ուրվագծին, որի վրա էլ հիմնված էր ամրոցը։ Այն շրջապատված էր պարսպով, որի պատերի հաստությունը կազմում էր 1,5-2 մետր, կային նաև 15 աշտարակներ, որոնցից 3-ը շրջանաձև, իսկ 12-ը կիսաշրջանաձև էին։
Արտաքին հղումներ
Կատեգորիա:Ադրբեջանի ամրոցներ
(7849) Ջանջոզեֆից
Միջին հեռավորությունը Արեգակից կազմում է 2,732855 ա. մ., առավելագույնը մոտենում է 2,467 ա. մ. հեռավորության վրա և հեռանում 2,9987 ա. մ. ։ Արեգակի շուրջ մեկ ամբողջական պտույտ է կատարում 1650,15 երկրային օրվա ընթացքում, իր ուղեծրով շարժվելով միջինում 0,218162 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պետր Պրավեցի կողմից հայտնաբերված աստերոիդներ Կատեգորիա:Լենկա Սարունովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մ.թ.ա. 884
Դեպքեր
Ասորեստանի արքայազն Աշուրնասիրպալ II ստանում է արքայի պաշտոն, շարունակելով իր հորը՝ Տուկուլտի-Նինուրտա IIին։
Ռուս-արգենտինական հարաբերություններ
Ռուս-արգենտինական հարաբերություններ (Российско-аргентинские отношения, Rusia-Argentina relaciones), դիվանագիտական հարաբերությունները Ռուսաստանի Դաշնության և Արգենտինայի Հանրապետության միջև։
Պատմություն
Դիվանագիտական հարաբերությունները հաստատվել են խորհրդային շրջանում, 1946 թվականին։ Ստորագրվեցին առևտրական և վճարային (1953), որը 1962 թվականին Արգենտինան չեղյալ է համարել, Արգենտինային նավթարդյունաբերական սարքավորումների մատակարարման վերաբերյալ համաձայնագրեր (1958 թվականին)։ 1974 թվականին կնքվել են առևտրատնտեսական և գիտատեխնիկական համագործակցության զարգացման, ծովային նավագնացության և այլ համաձայնագրեր ու արձանագրություններ, ինչպես նաև Արգենտինայի կողմից Խորհրդային Միությանը գյուղատնտեսական արտադրանք (1980) և միս (1981) մատակարարելու մասին աոևտրական պայմանագրեր։
Կատեգորիա:Արգենտինայի պատմություն Կատեգորիա:Ռուսաստանի արտաքին հարաբերություններ
Գրադիժսկ
Գրադիժսկ (Градизьк), քաղաքատիպ ավան Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Գորոդիշչե։
2001 թվականի տվյալներով Գրադիժսկ քաղաքատիպ ավանում բնակվում էր 8 002 մարդ։ Բնակավայրը զբաղեցնում է 20,87 կմ² տարածք։ Բնակչության խտությունը կազմում էր 383,37 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:Ուկրաինայի բնակավայրեր